
PEST VÁRMEGYEI KORMÁNYHIVATAL



ADATKEZELÉSI TÁJÉKOZTATÓ

a kormányhivatal elkülönített visszaélés-bejelentési rendszeren keresztül fogadott bejelentések elintézése során kezelt személyes adatok kezeléséről

1. Az Adatkezelőre vonatkozó alapvető információk

Adatkezelő megnevezése:

Székhelye: Tel:

Email: Honlap:

Adatkezelő képviselője: Adatvédelmi tisztviselő:

Email:

Telefon:**Pest** Vármegyei Kormányhivatal

1052 Budapest, Városház u. 7.

+36 1 485 69 00

hivatal@pest.gov.hu

<https://kormanyhivatal.hu/hu/pest>

Dr. Tarnai Richárd főispán

Dr. Pércsi Éva

adatvedelem@pest.gov.hu

+ 36 20 356 10 90, +36 1 485 69 00

1. A személyes adatok kezelésének célja, az adatkezelés jogalapja

Az adatkezelés célja a Kormányhivatalhoz az elkülönített visszaélés-bejelentési rendszeren keresztül beérkező bejelentések kivizsgálására valamint a bejelentővel való kapcsolattartás figyelemmel a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény (Panasz tv.) 32-40. § előírásaira.

Az adatkezelés jogalapja

* az (EU) 2016/679 európai parlamenti és tanácsi rendelet (GDPR) 6. cikk (1) bekezdés e) pontján alapul, az adatkezelés közérdekű vagy a Kormányhivatalra ruházott közhatalmi jogosítvány gyakorlásának keretében végzett feladat végrehajtásához szükséges;
* Amennyiben az eljárás során különleges személyes adatok kezelése is szükséges ez esetben az adatkezelés jogalapja a GDPR 9. cikk (2) f) és g) pontja;
* az információs önrendelkezési jogról és az információszabadságról szóló 2011. évi CXII. törvény (Infotv.);
* a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény;
* elkülönített visszaélés-bejelentési rendszer létrehozására köteles kormányzati szervek kijelöléséről  szóló 225/2023. (VI. 8.) Korm. rendelet.

1. A kezelt személyes adatok köre, a tárolásának időtartama

A II. pontban meghatározott célból a Kormányhivatal a bejelentő természetes személyazonosító adatait (név, születési név, születési hely, idő, anyja neve), kapcsolattartási adatait (elektronikus elérhetőség) és a bejelentésben foglalt esetleges további személyes adatait kezeli.

A Kormányhivatal nem kezel olyan személyes adatokat, amelyeket nem a bejelentőtől gyűjt.

Az adatokat tartalmazó iratot a Kormányhivatal a közfeladatot ellátó szervek iratkezelésére vonatkozó jogszabályi követelmények, valamint a Panasz tv. szerint elkülönítetten iktatja, és az iktatott iratok között a mindenkor hatályos irattári tervben meghatározott selejtezési időig, illetve – ennek hiányában – levéltárba adásáig kezeli. Ezt követően az Ltv. szerint levéltárba adandó iratokban foglalt adatok kivételével a Kormányhivatal az adatot törli (iratokat selejtezi), illetve a levéltárba adással a személyes adatok kezelése a Kormányhivatalnál megszűnik.

1. Az adatkezelés módja

Az adatkezelés papír alapon és elektronikus formában történik.

1. Adatokhoz való hozzáférés és adattovábbítás

Az adatokhoz az elkülönített visszaélés-bejelentési rendszert kezelő ügyintézők és a bejelentéssel érintett szervezeti egységek vezetői férhetnek hozzá.

Ha a bejelentés kivizsgálására a Kormányhivatal nem jogosult, akkor a bejelentést a beérkezésétől számított nyolc napon belül az eljárásra jogosult szervhez át kell tenni, melyről a bejelentőt az áttétellel egyidejűleg értesíteni kell.

1. Adatbiztonsági intézkedések

A Kormányhivatal megfelelő technikai, informatikai, fizikai és személyi biztonsági intézkedésekkel gondoskodik arról, hogy az általa kezelt személyes adatokat védje többek között a jogosulatlan törlés, továbbítás, hozzáférés valamint a jogosulatlan megváltoztatás ellen. A papír alapú adathordozók zárt helyen, kizárólag a munkakörük alapján illetékes személyek által hozzáférhetően kerülnek tárolásra. Elektronikus formában történő adattárolásra esetén a munkakörük alapján illetékes személyek egyedi technikai azonosítására a mindenkori informatikai biztonsági szabályzat alapján kerül sor.

1. Az érintetti minőség igazolása

Felhívjuk szíves figyelmét, hogy a személyes adatok kezelése tekintetében Önt megillető jogok gyakorlása az érintetti minőség igazolásához kötött, így a GDPR rendelkezései alapján érintettnek az azonosított, vagy azonosítható természetes személy minősül.

Kormányhivatalunk a közhatalmi feladatellátás jellegére tekintettel az érintetti jogok gyakorlását - a Magyarországon tagállami jogként irányadó rendelkezések szerint - a személyazonosság igazolását követően biztosítja. Erre figyelemmel tájékoztatjuk, hogy amennyiben érintettként kívánja Kormányhivatalunkat megkeresni jogai gyakorlása érdekében, minden esetben (szóbeli, személyes, írásbeli megkeresés) szükséges személyazonossága igazolása természetes személyazonosító adataival.

A magyar szabályozás alapján természetes személyazonosító adatok: családi és utónév, születési családi és utónév, születési hely és idő, anyja születési családi és utóneve.

Felhívjuk figyelmét, hogy amennyiben rendelkezik személyes ügyfélkapuval, vagy új típusú személyigazolványhoz kapcsolódó elektronikus aláírási lehetőséggel, a I. pontban feltüntetett email címre az AVDH szolgáltatás ([https://niszavdh.gov.hu/](http://niszavdh.gov.hu/)) igénybevételével megfelelő személyazonosítás mellett juttathatja el Kormányhivatalunkhoz megkeresését.

1. A személyes adatok kezelése tekintetében Önt megillető jogok

Amennyiben Ön érintett, azaz az Ön esetében a Kormányhivatal személyes adatot kezel, a GDPR alapján Ön jogosult arra, hogy

1. hivatalunktól tájékoztatást kapjon személyes adatainak kezeléséről - tájékoztatáshoz való jog,
2. kezelt személyes adataihoz hozzáférjen - hozzáféréshez való jog,
3. kezelt személyes adatainak helyesbítését kérje - helyesbítéshez való jog,
4. kezelt személyes adatait töröltesse, elfeledtethesse - törléshez való jog,
5. kezelt személyes adatai kezelésének korlátozását kérje - korlátozáshoz való jog,
6. kezelt személyes adatai tekintetében az adathordozhatósághoz való jogával éljen -adathordozhatósághoz való jog,
7. kezelt személyes adatai tekintetében tiltakozzon az adatkezelés, illetve automatikus adatkezelés ellen - tiltakozás adatkezelés ellen,
8. a személyes adatai kezelése tekintetében jogai védelme érdekében az illetékes felügyeleti hatóságnál vagy az illetékes bíróságnál jogorvoslattal éljen - jogorvoslati lehetőség.

A Kormányhivatal az érintett joggyakorlásra irányuló kérelmét a kérelem beérkezésétől számított 1 hónapon belül teljesíti. A kérelem bonyolultságára és a kérelmek számára tekintettel ez a határidő egy alkalommal 2 hónappal meghosszabbítható, melyről az érintettet tájékoztatni kell.

Az érintetti jogokról részletes tájékoztatást talál a Kormányhivatal honlapján az Adatkezelés, adatvédelem címke alatt.

1. Jogorvoslathoz való jog, felügyeleti hatóság

*Bírósági jogérvényesítés*

A személyes adatai kezelése tekintetében az Önt megillető jogok megsértése vagy ennek közvetlen veszélye esetén jogai érvényesítése érdekében bírósághoz fordulhat, amely az ügyben soron kívül jár el. A pert az Ön választása szerint a lakó- vagy tartózkodási helye szerinti törvényszéken indíthatja meg.

*Bejelentés a felügyeleti hatósághoz*

A felügyeleti hatóság feladatait Magyarországon a Nemzeti Adatvédelmi és Információszabadság Hatóság (NAIH) látja el, amely felé Ön bejelentéssel élhet a személyes adatai kezelését érintően.

Nemzeti Adatvédelmi és Információszabadság Hatóság (NAIH)

Postacím: 1363 Budapest, Pf.: 9.

Cím: 1055 Budapest, Falk Miksa utca 9-11.

Telefon: +36 1 391 1400

Fax: +36 1 391 1410

Honlap: [http://www.naih.hu](http://www.naih.hu/)

E-mail: [ugyfelszolgalat@naih.hu](mailto:ugyfelszolgalat@naih.hu)

Hivatalikapu:

Rövidnév: NAIH

KR ID: 429616918

1. Bejelentés, kérelem, panasz benyújtása, tájékoztatás az adatvédelmi incidensről

Amennyiben személyes adatai kezelésével kapcsolatban visszaélés gyanúja merül fel vagy sérelem éri Önt, illetve ezeket vélelmezi, akkor jogosult adatvédelmi bejelentést tenni a Kormányhivatalunknál szóban vagy írásban az adott üggyel összefüggésben eljáró szervezeti egységnél közvetlenül vagy a jelen tájékoztató I. pontjában megadott elérhetőségek bármelyikén.

Az ügyintézés határideje 30 nap, amely határidő elmulasztása esetén Ön bejelentést tehet a Felügyeleti Hatóságnál (lásd. IX. pont).

1. Tájékoztatás az adatvédelmi incidensről

Az adatvédelmi incidens a biztonság olyan sérülése, amely a továbbított, tárolt vagy más módon kezelt személyes adatok véletlen, vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

Adatvédelmi incidens esetén, amennyiben az valószínűsíthetően magas kockázattal jár az Ön jogaira és szabadságaira nézve, Kormányhivatalunk indokolatlan késedelem nélkül tájékoztatja Önt a személyes adatait érintő adatvédelmi incidensről.

A tájékoztatás során Kormányhivatalunk ismerteti Önnel az adatvédelmi tisztviselő vagy a további tájékoztatást nyújtó egyéb kapcsolattartó nevét és elérhetőségeit, az adatvédelmi incidensből eredő, valószínűsíthető következményeket, valamint Kormányhivatalunk által az adatvédelmi incidens orvoslására tett, vagy tervezett intézkedéseket, beleértve adott esetben az adatvédelmi incidensből eredő esetleges hátrányos következmények enyhítését célzó intézkedéseket.

XII. Automatizált adatkezelés

A GDPR 22. cikke alapján Ön jogosult arra, hogy ne terjedjen Önre ki az olyan, kizárólag automatizált adatkezelésen – ideértve a profilalkotást is – alapuló döntés hatálya, amely önre nézve joghatással járna vagy Önt jelentős mértékben érintené.